Hem estat molt bé a ca n'Elsa. Té dos apartaments aferrats a casa seva però on estàs molt tranquil i és molt respectuosa amb el teu espai.
Nosaltres érem 6 però hem rebut visites a dinar i nedar i n'Elsa ens ha oferit tot el que hem necessitat (més cadires, cuberts, etc).
La casa té dues habitacions i un menjador amb un sofà llit molt còmode. La cuina està ben equipada i el bany també.
L'espai de fora és molt agradable.
A la nit es senten una mica els cotxes de la carretera si dorms amb tot obert (que és necessari perquè passi aire fresc a l'estiu) però les vistes són molt guapes i els horabaixes de tard el jardí és molt còmode i agradable. Té ventiladors per tots els espais.
Hi ha 3 cans, un d'ells molt simpàtic, en Bernat, que et visita quan ets a la piscina, però si no t'agraden n'Elsa s'encarrega que no molestin. Nosaltres ens hem fet molt amics d'en Bernat ;)
L'amfitriona és molt agradable, respectuosa i atenta. Ens va donar consells de platges properes i de quines eren millors segons el temps i també de com accedir caminant al centre (amb 5 minuts caminant ets a una caleta molt tranquila i al centre de Portopetro).
Duiem una nina d'un any i ens ha oferit cuna i trona per ella. I fins i tot ens va deixar un platet de figues molt bones de regal de benvinguda.
Gràcies Elsa!